**20. marts 2024: Marianna Shirinyan – soloklaver**

**Domenico Scarlatti** (1685-1757)

 Sonate d-mol, K 213
 Sonate h-mol, K 27
 Sonate C-dur, K 159

**Maurice Ravel**(1875-1937)
 Gaspard de la nuit

                Ondine

                Le Gibet

                Scarbo

*Pause*

**Johann Sebastian Bach** (1685-1750)

 Jesus, bleibet miene Freude, BWV 147 (transskription: Myra Hess)

**Franz Schubert** (1797-1828)

 Impromptu op.90/2 Es-dur

**Aleksandr Scriabin** (1872-1915)

 Klaverstykker op 45

 Feuillet d’album

 Poème fantasque

 Prélude

Franz Schubert (1797 – 1828)

 Impromptu op 90/3 Ges-dur

Hans Abrahamsen (1952-)

 Etuder

 Traumlied

 Sturm

 Arabeske

Johann Sebastian Bach (1685-1750)

 fra Klaverkoncert f-mol, 2. sats, Largo, BWV 1056

 Frédéric Chopin (1810-1849)

 Ballade n. 4, f-mol, op 52

Marianna Shirinyan (1978- ) er en meget efterspurgt pianist. Hun turnerer flittigt i mange af verdens store koncertsale, både som solist, som kammermusiker og som solist i klaverkoncerter. Shirinyans indspilninger af en lang række klaverværker har mødt stor anerkendelse fra kritikken. Blandt andet har Shirinyans indspilning af Louis Glass’ *Fantasi for orkester og* *klaver* modtaget P2 Prisen.

Shirinians program hos Viborg Musikforening er meget varieret, så her følger blot et par uddybende noter til Ravels værk *Gaspard de la nuit* og til Abrahamsens E*tuder*.

Maurice Ravels *Gaspard de la nuit* er inspireret af en række romantiske digte (1842) af Aloysius Bertrand. Titlen på både digtsamling og Ravels klavermusik kan forstås som ’Nattens vogter’ eller måske som ’Vogter af nattens skatte’.

 I digtsamlingen har Bertrand skabt en højspændt ramme omkring digtene. Digteren Bertrand fortæller nemlig om et mystisk møde med en gammel mand. Den gamle mand forklarer digteren Bertrand, at han hele livet har søgt efter meningen med Kunsten, og måske har han fundet den i brydningen mellem nat og dag, i de øjeblikke hvor lys og skygge brydes. Den gamle mand giver så Bertrand en bog og lover at hente den dagen efter. Det gør han imidlertid ikke, og Bertrand forstår, at han har talt med djævelen. Derpå beslutter han at udgive bogen, der altså indeholder digtene ”Ondine”, ”Le gibet” og ”Scarbo”.

 *Ondine* betyder vandnymfe eller havfrue. I Bertrands digt lokker hun, som det nu er havfruers lod, en natlig lytter med sine lyde og sin tale, men han er forbundet med en almindelig dødelig og vil ikke følge vandprinsessen til hendes vandrige. Hun forsvinder derfor til sidst med et vredt plask og en hånlig latter ned i sit våde univers. Her en stump af Bertrands digt, som man måske kan forestille flyde videre i Ravels musik:

 ”Lyt! Lyt! – min far pisker det kvækkende vand med en grøn

 Elletræsgren, og med deres skumarme kærtegner mine søstre de friske

 Øer af vandplanter, af vandliljer og af åkander, eller de ler af det

 Forkrøblede og skæggede piletræ der fisker med line”

 *Le gibet* betyder ”Galgen” men skal måske snarere forstås som ’stålskelet til at udstille henrettede offentligt’. I Bertrands digt gyser fortælleren og prøver at forstå hvad han ser og især hører. Scenen er en øde ørken, solnedgang og den henrettede hængende i stålskelettet. I det fjerne høres en klokke fra en usynlig by.

 *Scarbo* betyder noget i retning af ’ond ånd’. I Bertrands digt lyner, svinger, drejer, danser, forstørres og brummer ånden, mens fortælleren ligger søvnløs i sin seng og ser midnatsmånens flakkende lys omkring sig og hører Scarbos negle kratte mod sengens silkebaldakiner!

Hans Abrahamsens tre etuder kan måske ses som en samtidig fortolkning 1800-tallets klavermusik. Titlerne er i al fald fulde af romantik: Drømmesang, Storm og Arabesk – og så på tysk! Det spiller godt an til både Ravel, Schubert og Chopin.